Anulohet vizita e ministrit të Jashtëm rus në Serbi 
Ministri Sergey Lavrov, pritej të qëndronte në Serbi të hënën dhe të martën, por Bullgaria, Maqedonia e Veriut dhe Mali i Zi refuzuan të lejojnë fluturimin e avionit të tij në hapësirat e tyre ajrore
Rusia fajësoi perëndimin për anulimin e një vizite të ministrit të saj të Jashtëm, Sergey Lavrov në Beograd, pasi vendet përreth Serbisë mbyllën hapësirën ajrore për avionin e ministrit rus. Shefi i diplomacisë ruse e cilësoi të pashembullt vendimin e Maqedonisë së Veriut, Bullgarisë dhe Malit të Zi, që të mos lejojnë kalimin e avionit të tij nëpër hapësirën e tyre ajrore. "”, tha ai në një konferencë më gazetarë. Ministri Lavrov tha se askush nuk do të jetë në gjendje të shkatërrojë marrëdhëniet e Rusisë me Serbinë, ku kishte planifikuar siç tha, takime të dobishme për sot dhe nesër. “”, tha ministri Lavrov. Presidenti serb, Aleksandar Vuçiç, i cili u takua të hënën paradite me ambasadorin e Rusisë në Serbi, tha se në mbrëmje do t’i drejtohet opinionit serb për këtë çështje. Ndërsa lajmi për anulimin e vizitës po dilte në dritë, disa protestues u mblodhën para selisë së presidentit Vuçiç, në shenjë proteste kundër saj. Grupi i vogël i protestuesve mbante parulla në të cilat thuhej se ministri Lavrov e ka vendin në Hagë, ku ndodhet selia e Gjykatës Penale Ndërkombëtare. “ë”, tha Çedomir Stojkoviç, një protestues. Por ndryshe mendojnë një pjesë e kalimtarëve në Beograd. "", tha ndërkaq, një banor i Beogradit që u identifikua vetëm më mbiemrin Filipoviç. Paralajmërimi i vizitës së ministrit rus pasoi dakordimin e presidentit serb, Aleksandar Vuçiç me presidentin rus Vladimir Putin, për një kontratë të re trevjeçare për furnizimin me gaz nga Rusia. Presidenti serb thotë se synon anëtarësimin e vendit të tij në Bashkimin Evropian, por me vite ka punuar për forcimin e lidhjeve me Rusinë dhe ka refuzuar deri tani t’u bashkohet sanksioneve perëndimore kundër Moskës për shkak të agresionit të saj në Ukrainë. Serbia ka ritheksuar shpesh se mbështetja e Rusisë është e rëndësishme për shkak të kundërshtimit të saj ndaj pavarësisë së Kosovës.